**РЕПУБЛИКА СРБИЈА**

**ОПШТИНА ВЛАДИМИРЦИ**

**Штаб за ванредне ситуације**

Број: 50-9/21-III

Датум: 22.03.2021. године

Место: Владимирци

На основу члана 41. став 4. Закона о смањењу ризика од катастрофа и управљању ванредним ситуацијама („Сл. гласник РС“ број 87/18) и Уредбе о измени и допуни Уредбе о мерама за спречавање и сузбијање заразне болести COVID-19 („Сл. гласник РС“, бр. 25/2021), Штаб за ванредне ситуације општине Владимирци на деветој седници одржаној дана 22.03.2021. године донео је:

**О Д Л У К У**

**I**

У периоду од 22.03.2021. од 06 часова док налаже епидемиолошка ситуација на територији општине Владимирци неће радити објекти који обављају делатност:

* Пружање услуга у области угоститељства (ресторани и кафићи), осим шалтерске продаје хране и пића (без уласка корисника у објекат до 21 час)

**II**

У наредном периоду, уз поштовање свих епидемиолошких мера, могу да раде следећи објекти:

* Апотеке (укључујући и пољопривредне), бензинске пумпе у области делатности продаје горива, ветеринарске ординације и објекти који врше услугу доставе хране
* Трговинске и друге радње и продајна места на којима се врши продаја прехрамбених производа, продавнице хране за животиње, пијаце
* Објекти у области трговине на мало (трговинске и друге радње и продајна места) до 20 часова
* Објекти који пружају занатске и друге услуге до 20 часова
* Објекти који приређују класичне игре на срећу (кладионице) само у области основне делатности (без услуге продаје пића) до 20 часова
* Дечје играонице без организовања прослава до 20 часова

**III**

У свим наведеним објектима којима је дозвољен рад, правно лице или предузетник мора обезбедити да растојање између свих присутних лица буде такво да на сваких 9м2  може боравити само једно лице, у шта се подразумева и радник у објекту.

**IV**

Налаже се инспекцијској служби општине Владимирци да у периоду од 22.03.2021. године, док налаже епидемиолошка ситуација појачају контролу рада поменутих објеката.

**V**

Ова одлука ступа на снагу даном доношења и биће објављена на званичној инернет страници општине Владимирци и на огласној табли у приземљу зграде општине Владимирци.

**КОМАНДАНТ ШТАБА**

**ГОРАН ЗАРИЋ с.р.**